**SopronFest Parkoló**

**Parkolási szabályzat (Általános Szerződési Feltételek)**

A Parkolási Szabályzat célja, hogy meghatározza a parkolás feltételeit és valamennyi fél - vagyis a parkoló üzemeltetője és a parkoló jármű vezetője és/vagy utasai - felelősségét. A Parkolási Szabályzat megsértéséből eredő felelősségek és követelések a parkoló elhagyása után is érvényesek.

A megállapodás az üzemeltető és az adott jegyet vásárló ügyfél között jön létre a jármű szabadtéri parkolása tárgyában. A megállapodás a parkolás megkezdésével jön létre, az alábbiak szerint.

Jelen Parkolási Szabályzatra a magyar jog az irányadó, tekintet nélkül a kollíziós jogra.

Általános

1. A parkolót a VOLT Produkció Kft. (székhely: 1122 Budapest, Városmajor utca 48. B. ép. fszt. 2., Cg. 01-09-695549) üzemelteti. (Üzemeltető).

2. Az Üzemeltető Sopronban, a volt Lővér Kemping területén parkolási szolgáltatást kínál.

3. A parkoló 0- 24 órában megközelíthető 2023.04.28. péntek, 14 óra - 2023.05.01. hétfő, 10 óra között.

4. A parkoló közvetlenül a rendezvényterület mellett található, megközelíthető a Harkai út – Egeredi út kereszteződéséből.

5. Ügyfél: A parkolót érvényes jeggyel igénybe vevő látogató.

6. Kérjük, hogy a parkoló bejáratánál figyeljék kollégáinkat. A vócserek beváltása a Harkai út – Egeredi út kereszteződésénél történik.

7. A parkolóba a kinyomtatott vócserrel lehet behajtani. A kinyomtatott vócsert a behajtás után a szélvédő mögé, jól látható helyre kell elhelyezni.

8. A vócser érvényessége: adott nap 14 órától másnap 10 óráig.

9. A parkolóterületre való belépés után gyalogosan lehet eljutni a SopronFest területére.

10. A rendezvény ideje alatt a parkolóban hagyott autó hozzáférhető.

11. A parkolójegy egyszeri belépésre jogosít. A parkoló elhagyása esetén csak újabb parkolójegy vásárlásával lehet a parkolóba visszaérni.

12. Lakókocsik / lakóautók nem használhatják a parkolót.

13. A parkolók nem őrzöttek. A parkolóban álló járművekért és az azokban hagyott csomagokért nem vállalunk felelősséget.

Közlekedési szabályok

14. A parkolón belül a KRESZ szabályai érvényesek. Az Ügyfelek kötelesek a parkolóba történő behajtáskor e szabályokat betartani. A sebességkorlátozás 10 km/óra a parkoló területén belül.

15. Az Ügyfelek felelősek a parkolókban és/vagy más parkoló járművekben okozott károkért. Az Üzemeltető nem vállal felelősséget az Ügyfelek által harmadik személyeknek okozott károkért.

16. A parkolókba való behajtást a parkolási személyzet ellenőrzi, és szükség esetén segítséget nyújt a parkolásban. Parkolás közben, a ki- és beszálláskor, a csomagok mozgatása vagy a parkoló elhagyása során az Ügyfelek (sofőrök és utasok) nem akadályozhatják vagy gátolhatják más járművek parkolását.

17. Az Ügyfelek kötelesek járműveiket zárva tartani, és a kulcsokat magukkal vinni. Üzemeltető nem tárol kulcsokat vagy dokumentációt; ennek következtében a gépkocsikat a személyzet semmilyen körülmények között nem tudja elmozdítani. Az Ügyfél elfogadja az Üzemeltető felelősségének mértékét és a parkolási díj összegét ezen feltételek tekintetében.

18. Tűz, természeti katasztrófa, terrortámadás vagy bármely rendkívüli esemény esetén, amikor az üzemeltetőnek nincsenek eszközei a vagyon vagy a személyi biztonság megóvásához, az állami vagy önkormányzati hatóságok utasításait kell követni.

Biztonsági előírások

19. A parkolóból történő távozáskor a gépkocsi jogos tulajdonosának azt a személyt kell tekinteni, akinél a gépkocsi kulcsai vannak, kivéve, ha személyazonossága nyilvánvalóan kétséges.

20. A kulcs elvesztése esetén, akinek a neve a gépkocsi forgalmi engedélyében szerepel jogosult a gépkocsi átvételére.

21. Az Üzemeltető nem vállal felelősséget a kültéri parkolásból eredő szennyeződésekért vagy károkért.

22. Az Üzemeltető nem ellenőrzi vagy regisztrálja a gépkocsiban hagyott tárgyakat.

23. Az Üzemeltető nem vállal felelősséget az autóban hagyott tárgyakért, beleértve a telefonokat, tableteket, számítógépeket vagy navigációs eszközöket.

24. Robbanóanyagokat vagy gyúlékony anyagokat (kivéve a tartályban lévő benzint), élő állatokat, biológiailag veszélyes, romlandó, mérgező, sugárzó vagy bármilyen más módon káros anyagokat tilos a parkoló járműben tartani.

25. Ha felmerül a gyanú, hogy a fent említett anyagok bármelyike a gépkocsiban van, az Üzemeltető értesíti a hatóságokat, és követi azok utasításait.

26. Az Üzemeltető nem vállal semmilyen felelősséget a 14. pont megsértéséből adódóan, ilyen esetben az Ügyfél felelős az esetleges károkért vagy követelésekért.

27. Ha vita van a jármű állapotáról, az Ügyfél köteles bizonyítani az Üzemeltető által rögzített állapottól való eltérést. Az Ügyfél viseli a bizonyítás minden költségét, még akkor is, ha az ő igaza bizonyított.

28. Díjak: Aktuális díjainkat a honlapunkon találja.

29. Az Ügyfél tudomásul veszi, hogy amennyiben nem hagyja el a parkolójegy érvényességének lejártáig a parkolót, új parkolójegyet kell váltania.

30. Az Ügyfél tudomásul veszi, hogy a parkolót csak a díj megfizetése után hagyhatja el, vita esetén a parkolási személyzet a jogszabályoknak megfelelően visszatarthatja a gépkocsit.

31. Az Ügyfél nem támaszthat semmilyen követelést a gépkocsi Üzemeltető általi visszatartásával összefüggésben, ha a visszatartásra a jelen Parkolási Szabályzattal összhangban kerül sor.

Az Üzemeltető felelőssége

32. Az Üzemeltető a mindenkori parkolási díj ellenében a leparkolt járművet szabadtéri parkolóban tartja.

33. Az Ügyfél köteles az esedékes díjakat megfizetni és a jelen Parkolási Szabályzat szabályait betartani.

34. Az Üzemeltető a jelen szabályzat betartásán és betartatására való törekvésen kívül nincs hatással mások magatartására.

35. Az Üzemeltető nem vállal felelősséget harmadik személyek magatartásáért, különösen nem az általuk elkövetett szándékos és elkerülhetetlen károkért, vandalizmusért, lopásért vagy betörésért, függetlenül attól, hogy a parkolási létesítményben való jelenlétük jogszerű volt-e vagy sem.

Az Ügyfél felelőssége

36. Az Ügyfélnek a parkolás teljes időtartama alatt érvényes felelősségbiztosítással kell rendelkeznie a gépkocsira. Az Üzemeltető nem veszi át a gépkocsit, annak alkatrészeit, tartozékait vagy a benne tárolt tárgyakat, így azokban keletkezett károkért nem vállal felelősséget. Az Ügyfél a parkolási díj összegének elfogadásával tudomásul veszi és elfogadja mindezeket. Az Üzemeltető nem vállal felelősséget az időjárás, természeti katasztrófák vagy egyéb körülmények által okozott károkért.